Локални савет за побољшање положаја Рома  града Смедерева, расписује:
 
 
ЈАВНИ КОНКУРС ЗА ДОДЕЛУ СТИПЕНДИЈА УЧЕНИЦИМА СРЕДЊИХ ШКОЛА РОМСКЕ НАЦИОНАЛНОСТИ ЗА ШКОЛСКУ 2023/2024
  
За школску  2020-2021 годину, доделиће се:
44 (словима  четрдесет  четири)  стипендијa за ученике средњих школа ромске националности
  
  
I УСЛОВИ ЗА ОСТВАРИВАЊЕ ПРАВА НА СТИПЕНДИРАЊЕ
  
                     Право на стипендију у складу са Одлуком о доношењу Локалног акционог плана за социјално укључивање Рома и Ромкиња  у Смедереву за период од 2022-2024. године („Службени лист града Смедерева“, број 10/2021) , могу да остваре ученици средњих школа ромске националности под следећим условима:
            - да имају држављанство Републике Србије;
            - да први пут уписују одређени разред у текућој школској години у школи
              чији је оснивач Република Србија или јединица локалне самоуправе
              Републике Србије, и чије се школовање финансира из буџета Републике
              Србије;
            - који имају најмање просечну оцену 2,50 у претходној школској години;
            - који имају најмање оцену 3 из владања;
            - чији родитељ или старатељ има пребивалиште, или боравиште на
              територији града Смедерева;
            - који нису корисници било које друге стипендије.
 
  
  
II КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА ЗА ДОДЕЛУ СТИПЕНДИЈE
  
 
            Редослед кандидата за доделу ученичке стипендије утврђује се на основу следећих критеријума:
 
1)Успеха оствареном у претходном разреду, и то:
    - за ученике I разреда средње школе узима се у обзир просечна оцена остварена у
      VIII разреду основне школе,
    - за ученике осталих разреда средње школе, односно од II до IV разреда, узима се
      у обзир просечна оцена остварена у претходном разреду средње школе и
 
2) Уписана година средње школе.
       Успех остварен у претходном разреду исказује се бројем бодова и то сабирањем:  броја бодова оствареним на основу успеха у претходном разреду и броја бодова према уписаној години средње школе, коју похађа ученик.
 
            - За ученике I разреда средње школе- успех у претходном разреду исказује
              се бројем бодова који одговара просеку оцена оствареном у VIII разреду
              основне  школе (од 2,50 до 5,00),
 
            -  За ученике од II до IV разреда средње школе - успех у претходном разреду
               исказује се бројем бодова који одговарају просеку оцена оствареном у  
               предходном, завршеном разреду средње школе (од 2,50 до 5,00),
 
            - Број бодова према уписаној години средње школе, који похађа ученик
              износи:
            - за I разред-0,40
            - за II разред-0,50
            - за III разред-0,60
            - за IV разред-1,00
    
III ПОТРЕБНА ДОКУМЕНТА
 
Кандидат приликом пријављивања на Конкурс подноси следећа документа, односно обрасце који су наведени у Конкурсу и чине његов саставни део:
1.      Оригиналну Пријаву за доделу стипендија за ученике ромске националности средњих школа која је објављена као део овог Конкурса, и  може се преузети и штампати са интернет адресе града Смедерева (www.smederevo.ls.gov.rs ), или се одштампана може преузети у Градској управи града Смедерева, канцеларија број 64 (ОБРАЗАЦ број 1.- ПРИЈАВА);
 
2.      Оверену Потврду од средње школе коју ученик похађа да је  уписан  школске 2023/ 2024  године, као редован ученик која је објављена као део овог Конкурса и може се преузети и штампати са  интернет адресе града Смедерева (www.smederevo.ls.gov.rs ), или се одштампана може  преузети у Градској управи града Смедерева, канцеларија број 64 (ОБРАЗАЦ број 2.-ПОТВРДА);
 
3.      Оверену фотокопију сведочанства о завршеном претходном разреду;
 
4.      Изјаву да кандидат није корисник друге стипендије која је објављена као део овог Конкурса, и може се преузети и штампати са  интернет адресе града Смедерева (www.smederevo.ls.gov.rs ), или се одштампана може  преузети у Градској управи града Смедерева, канцеларија број 64. (ОБРАЗАЦ број 3.-ИЗЈАВА);
 
5.      Оверену Потврду  да је кандидат припадник ромске националне мањине која је објављена  као део овог Конкурса, и може се преузети и штампати са  интернет адресе града Смедерева (www.smederevo.ls.gov.rs ) или се одштампана може  преузети у Градској управи града Смедерева, канцеларија број 64 (ОБРАЗАЦ број 4 - ПРИПАДНОСТ ромској националној мањини);
 
6.      Оригинал или фотокопију Уверења о држављанству Републике Србије ученика, без обзира на датум издавања;
 
7.      Потврду  о пребивалишту/боравишту  ученика или копију личне карте родитеља/старатеља
 
 
               Пријаве са потпуном документацијом предати на писарницу Градског услужног центрa у затвореној коверти са назнаком ,,Пријава по Јавном конкурсу за  доделу стипендија ученицима средњих школа ромске националности за школску 2023/2024  годину.''
 
  
IV  РОК ЗА ПОДНОШЕЊЕ ДОКУМЕНАТА
 
            Рок за пријављивање на Конкурс је десет дана од дана објављивања  на сајту града Смедерева и огласној табли Градске управе Смедерево.
            Неблаговремена и непотпуна конкурсна документација неће бити разматрана.
 
V
  
Висина стипендије износи 5.000,00 ( словима пет хиљада динара)
            О резултатима Конкурса кандидати ће бити обавештени на интеренет страни града Смедерева.
 
VI
            Обрасце за пријаву на Конкурс кандидати могу да  добијају у Градској упправи града Смедерева, канцеларија број 64.
        
                                                       
VII ДОДАТНЕ ИНФОРМАЦИЈЕ
  
            Додатне информације у вези са доделом стипендија могу се поставити електронским путем на адресу: sulic.djulijeta@smederevo.ls.gov.rs  или телефонским путем позивом на број 026/672-724 локал1834, сваког радног дана од 7.30-15.30.

                                                                                                  ПРЕДСЕДНИК САВЕТА 
                                                                                      ЗА ПОБОЉШАЊЕ ПОЛОЖАЈА РОМА

                                                                                                  Славиша Стошић с.р

